ශ්‍රී ලංකාවේ ප්‍රථම ජීව බලශක්ති විදුලි බලාගාරය ළඟදීම අනුරාධපුර දිස්ත්‍රික්කයේ තිරප්පනේ ප්‍රාදේශීය ලේකම් බල ප්‍රදේශයේ ලබුනෝරුව කට්ටමුරිච්චාන ගම්මානය ආශ්‍රිතව විවෘත කිරීමට නියමිතය.ලබුනෝරුව මානව හා ප්‍රජා තරුණ සංවිධානය සමග මූලික වැය වශයෙන් රුපියල් මිලියන 380ක් ආයෝජනය කර හේලියෝස් තිරප්පනේ බයෝපවර් ව්‍යාපෘති පෞද්ගලික සමාගම සමග හේලියෝස් රිනිවබල් එනර්ජි පෞද්ගලික සමාගම හා එවර්ජන්ටි වෙන්චර් ඉන්ඩියා යන ආයතන මෙම ජීව බලශක්ති විදුලි බලාගාරය ඉදිකර ඇත.තාප හරිත විදුලිය නිපදවීම සඳහා ඇල්බීසියා (වැටමාර) හෙවත් ග්ලිරිසීඩියා වියළි දර යොදා ගන්නා ලබුනෝරුව කට්ටමුරිච්චාන බලාගාරය මගින් ජාතික විදුලිබල පද්ධතියට මෙගාවොට් 2.5 ක විදුලි බලශක්තියක් එක්කරනු ලැබේ.